Omnibus innotescat presentibus, et posterorum memorie litterarum suffragio commendetur quod ego Hugo, dux Burgundie, Gerardo de Reon, familiari meo, campaniam que ultra aquam fluentem per molendinum Reginaldi Vergilacensis, scilicet juxta Domum Dei sitam, sine retentione donavi, ut ibi villam construeret atque edificaret et redditus ejus in suos usus exigeret et pace possideret. Ille vero Girardus, superna inspirante clementia, quicquid ibi ei dederam, et quidquid acquisierat et de juris habebat, totum, propter justitiam et mercatum, Belnensi ecclesie Sancte Marie matris domui et canonicis in ea servientibus, me presente et Stephano, Eduensi episcopo libere dedit. Ego siquidem laudavi concedens canonicis predicte ecclesie dictam campaniam, sicut in longum latum que distenditur, in quoslibet suos usus pro anime sue et antecessorum remedio. Preterea polliatus sum in territorio quod ad parrochiam predictorum canonicorum pertinet me nihil unquam ulterius daturum unde damnum et periculum prefate emendat, et post decessum nostrum anniversarium annuatim constituerunt. Hoc quoque sciendum est quod justitiam, quam Girardus sibi retinuit, ad commodum et augmentum illius novi edifficii ita temperavit, quod pro maiori forefacto quindecim solidos, pro minori vero duos tantum haberet, et nihil amplius exigeret, et ita proprie manus sacramento confirmavit. Postremo statutum est quod si famuli canonicorum in aliquo excederent manum decani et coram canonicis emendarent et homines illius via nulla lege emendi vel vendendi vinum per totum anni reculum inter se cohibentur. Hujus doni et probationis testis est Stephanus Eduensis episcopus. In conspectu hec facta sunt ejus, et Reginaldi de Malmont; Vildricus, frater ejus; Reginaldus de Corbertault; Robertus Sescallus; Seguinus de Corbertal; Galterius. frater ejus; Seguinus de Voldenay. Hec carta data est Belne, anno millesimo centesimo septuagesimo quarto ab incarnatione Domini, regnante Ludovico rege.